CELEX: 62008TN0567
Language: sl
Date: 2008-12-19 00:00:00
Title: Zadeva T-567/08 P: Pritožba, ki jo je 19. decembra 2008 vložil Bart Nijs zoper sodbo, ki jo je 9. oktobra 2008 razglasilo Sodišče za uslužbence v zadevi Nijs proti Računskemu sodišču (F-49/06)

7.3.2009   
            
            
               SL
            
            
               Uradni list Evropske unije
            
            
               C 55/39
            
         Pritožba, ki jo je 19. decembra 2008 vložil Bart Nijs zoper sodbo, ki jo je 9. oktobra 2008 razglasilo Sodišče za uslužbence v zadevi Nijs proti Računskemu sodišču (F-49/06)
   (Zadeva T-567/08 P)
   (2009/C 55/70)
   Jezik postopka: francoščina
   Stranki
   
      Pritožnik: Bart Nijs (Bereldange, Luksemburg) (zastopnik: F. Rollinger, odvetnik)
   
      Druga stranka v postopku: Računsko sodišče Evropskih skupnosti
   Predlogi pritožnika:
   
               —
            
            
               pritožba naj se razglasi za dopustno;
            
         
               —
            
            
               pritožba naj se razglasi za utemeljeno;
            
         
               —
            
            
               in zato naj se razveljavi Sklep z dne 26. junija 2008 v zadevi Bart Nijs proti Evropskemu računskemu sodišču (F-5/07).
            
         Pritožbeni razlogi in bistvene trditve
   Pritožnik s to pritožbo predlaga razveljavitev sodbe Sodišča za uslužbence (SDU) z dne 9. oktobra 2008 v zadevi Nijs proti Računskemu sodišču (F-49/06), s katero je bila delno zavržena kot nedopustna, delno pa zavrnjena kot neutemeljena tožba, s katero je pritožnik predlagal na eni strani razglasitev ničnosti odločbe, da v napredovalnem obdobju 2005 ne napreduje o v naziv A*11, in na drugi strani odškodninski zahtevek.
   V utemeljitev svoje pritožbe pritožnik navaja štiri pritožbene razloge:
   
               —
            
            
               izkrivljanje dejstev tožbe in replike, ker naj bi bil z izpodbijano sodbo tožbeni razlog, da OPI ni izdal akta, s katerim bi bilo odločeno o čemerkoli, zaradi česar sploh ni bilo nikakršne obrazložitve, nadomeščen s popolnoma drugačnim tožbenim razlogom;
            
         
               —
            
            
               neupoštevanje in/ali izkrivljanje dokazov, s tem da naj jih SDU sploh ne upoštevalo;
            
         
               —
            
            
               nepravilno naložitev dokaznega bremena, ker bi SDU moralo zahtevati, da tožena stranka dokaže trditve;
            
         
               —
            
            
               kršitev domneve nedolžnosti v zvezi z naložitvijo plačila stroškov postopka prvi stopnji tožeči stranki.